CELEX: 62014CN0326
Language: fi
Date: 2014-07-07 00:00:00
Title: Asia C-326/14: Ennakkoratkaisupyyntö, jonka Oberster Gerichtshof (Itävalta) on esittänyt 7.7.2014 – Verein für Konsumenteninformation v. A1 Telekom Austria AG

29.9.2014   
            
            
               FI
            
            
               Euroopan unionin virallinen lehti
            
            
               C 339/4
            
         Ennakkoratkaisupyyntö, jonka Oberster Gerichtshof (Itävalta) on esittänyt 7.7.2014 – Verein für Konsumenteninformation v. A1 Telekom Austria AG
   (Asia C-326/14)
   2014/C 339/04
   Oikeudenkäyntikieli: saksa
   
      Ennakkoratkaisua pyytänyt tuomioistuin
   
   Oberster Gerichtshof
   
      Pääasian asianosaiset
   
   
      Kantaja: Verein für Konsumenteninformation
   
      Vastaaja: A1 Telekom Austria AG
   
      Ennakkoratkaisukysymys
   
   Onko yleispalveludirektiivin (1) 20 artiklan 2 kohdassa säädettyä tilaajien oikeutta sanoa irti sopimuksensa seuraamuksitta ”heti kun heille on ilmoitettu sopimusehtoihin aiotuista muutoksista” sovellettava myös siinä tapauksessa, että maksujen mukauttaminen perustuu sopimusehtoihin, joissa määrätään jo sopimuksenteon yhteydessä, että jatkossa maksuja on mukautettava (korotettava/alennettava) rahan arvon kehitystä kuvaavan objektiivisen kuluttajahintaindeksin muutosten mukaisesti?
   
      (1)  Yleispalvelusta ja käyttäjien oikeuksista sähköisten viestintäverkkojen ja -palvelujen alalla annetun direktiivin 2002/22/EY, henkilötietojen käsittelystä ja yksityisyyden suojasta sähköisen viestinnän alalla annetun direktiivin 2002/58/EY ja kuluttajansuojalainsäädännön täytäntöönpanosta vastaavien kansallisten viranomaisten yhteistyöstä annetun asetuksen (EY) N:o 2006/2004 muuttamisesta 25.11.2009 annettu Euroopan parlamentin ja neuvoston direktiivi 2009/136/EY (EUVL L 337, s. 11)